Mestská časť Bratislava – Nové Mesto

Materiál na rokovanie
Miestnej rady
dňa: 17.12.2013

Návrh

na schválenie prípadu osobitného zreteľa týkajúceho sa zníženia výšky nájomného z titulu Nájomnej zmluvy č. 128/2002 zo dňa 29.07.2002 v znení jej dodatkov uzavretej v zmysle § 663 a nasl. Občianskeho zákonníka pre spoločnosť Vernosť, spol. s r.o., so sídlom Nobelova 30, 831 02  Bratislava

Predkladá:						       Materiál obsahuje:
Ing. Ľudovít Kollárik					       1. Návrh uznesenia
prednosta						       2. Dôvodovú správu
                                                                                	       3. Výpis z Obchodného registra                                              				    			       4. LV č. 3749, k. ú. NM - čiastočný
							       5. snímka
							       6. Nájomná zmluva č. 128/02 vrátane 							           jej Dodatkov č. 1. až 5.
							        7. Podanie zo dňa 18.09.2013
							        8. Podanie zo dňa 10.10.2013

Spracovateľ:						       Stanovisko právnej skupiny:
Mgr. Marianna Moravcová Tomčíková	- nie je potrebné
poverená vedením oddelenia
podnikateľského, právneho a správy majetku				  

Na rokovanie prizvať:
1. spracovateľa
2. Bc. Ing. Ľubomíra Baníka
    povereného vedením odd. vnútornej správy, bytov a nebyt. priestorov

					december 2013

Návrh uznesenia

Miestne zastupiteľstvo 

s ch v a ľ u j e 

A: zníženie mesačného nájomného na sumu 2.000,00 € mesačne

za prenájom spoločenského domu VERNOSŤ nachádzajúceho sa na ul. Nobelova 30  o výmere úžitkovej podlahovej plochy 4138 m2, súpisné číslo 1300 na pozemku registra „C“ KN parc. č. 13528, zapísaný na LV č. 3749 v k. ú. Nové Mesto, ktorý je na základe Zmluvy o nájme č. 128/02 v znení Dodatku 1. až 5. uzavretej v súlade s ustanovením § 663 a nasl. Občianskeho zákonníka prenajatý spoločnosti Vernosť, spol. s r.o., so sídlom Nobelova 30, 831 02 Bratislava, zapísanej v Obchodnom registri Okresného súdu Bratislava I, Oddiel: Sro, Vložka číslo: 16540/B, a ktorý je prípadom hodným osobitného zreteľa podľa § 9a ods. 9 písm. c) zákona č. 138/1991 Zb. o majetku obcí v znení neskorších predpisov

; z dôvodu, že nájomca užíva predmet nájmu dlhodobo od roku 2002, do predmetu nájmu investoval vlastné finančné prostriedky, sám na vlastné náklady predmet nájmu udržiava počas celej existencie nájomného vzťahu, predmet nájmu užíva za účelom prevádzkovania telovýchovného zariadenia, určeného pre širokú verejnosť   

; počnúc od 01.12.2013 do 30.06.2014.                                                                                                                                                                                                                                                                                                                                                                                                                                                                                                                                                                                                                                                                                                                                         

S podmienkami:
a)	Dodatok č. 6 k Nájomnej zmluve č. 128/02 bude nájomcom podpísaný do 15 dní od schválenia uznesenia v miestnom zastupiteľstve. V prípade, že nájomca nájomnú zmluvu nepodpíše v lehote do 15 dní od schválenia uznesenia v miestnom zastupiteľstve, toto uznesenie stratí platnosť;
b)	nájomca najneskôr ku dňu 31.12.2013 uhradí nájomné vo výške 3.504,60 € za obdobie kalendárneho mesiaca október 2013 a nájomné vo výške 3 504,60 € za obdobie kalendárneho mesiaca november 2013; pričom za úhradu sa považuje pripísanie dlžnej sumy na účet mestskej časti. V prípade, ak nájomné nebude nájomcom v stanovenej lehote uhradené, toto uznesenie stráca platnosť;

B: zmenu Nájomnej zmluvy v časti doby nájmu - na dobu neurčitú s možnosťou jej ukončenia výpoveďou:
a)	bez udania dôvodu zo strany prenajímateľa s dvojtýždňovou výpovednou lehotou, ktorá začína plynúť prvým dňom nasledujúceho týždňa po doručení výpovede nájomcovi;
b)	podľa ustanovenia § 9 ods. 3 zákona č. 116/1990 Zb. o nájme a podnájme nebytových priestorov v znení neskorších predpisov zo strany nájomcu so šesť mesačnou výpovednou lehotou, ktorá začína plynúť prvým dňom nasledujúceho kalendárneho polroka po doručení  výpovede prenajímateľovi.

- s pripomienkami
- bez pripomienok

DÔVODOVÁ  SPRÁVA

Spoločenský dom Vernosť nachádzajúci sa na ul. Nobelova 30 o výmere úžitkovej podlahovej plochy 4138 m2, súpisné číslo 1300 na pozemku registra „C“ KN parc. č. 13528, zapísaný na LV č. 3749 v k. ú. Nové Mesto, ktorý je nájomcovi prenechaný do nájmu na základe Zmluvy o nájme č. 128/02 zo dňa 29.07.2002 (ďalej v texte len „nájomná zmluva“). 

K nájomnej zmluve existujú k dnešnému dňu celkovo štyri dodatky:
-	Dodatok č. 1 zo dňa 01.06.2006 upravuje dobu nájmu do 31.12.2011;
-	Dodatok č. 2 zo dňa 04.12.2008 riešil prechod na novú menu EURO, t. j. výška nájmu ročne v sume 2 600 000,00 SKK po odpočítaní 10% vecného plnenia                (260 000,00 SKK) predstavovala sumu 77 673,77 € (2 340 000,00 SKK);
-	Dodatok č. 3 zo dňa 30.10.2010 znižoval dovtedy platné ročné nájomné vo výške 86 304,19 € (štvrťročné nájomné predstavovalo sumu 21.576,05 €); o 25%, t. j. na 64 728,00 €, pričom nájomca bol aj naďalej oprávnený k použitiu 10% z ročného nájomného ako vecné plnenie, t. j. konečná výška ročného nájomného predstavovala sumu 58 255,33 €;
-	Dodatok č. 4 zo dňa 08.12.2010 predlžuje dohodnutú dobu nájmu do 31.12.2016;
-	Dodatok č. 5 zo dňa 27.11.2012 znižuje ročné nájomné podľa Dodatku č. 3 na sumu 3.894,00 € mesačne.

Na základe uvedeného výška mesačného nájomného podľa posledného dodatku a pri započítaní 10% vecného plnenia predstavuje sumu 3 504,60 €. Dodatkom č. 5 bolo nájomné znížené na dobu od 01.12.2012 do 30.11.2013. Nájomca v roku 2013 v prospech nájomnej zmluvy poukázal tieto úhrady:
-	dňa 07.01.2013 sumu vo výške 3 213,82 € 
-	dňa 21.03.2013 sumu vo výške 10 513,80 € 	  
-	dňa 16.07.2013 sumu vo výške 10 513,80 €
	––––––––––––––––––––––––––––––––––––––-
	Celkovo 				24 241,42 €

V roku 2013 je nájomca; aj po započítaní 10% vecného plnenia; povinný zaplatiť na nájomnom sumu vo výške 42 055,20 €. Ročné nájomné je splatné štvrťročne ku koncu príslušného štvrťroka, t. j.:
-	I. štvrťrok do 31.03.2013
-	II. štvrťrok do 30.06.2013
-	III. štvrťrok do 30.09.2013
-	IV. štvrťrok do 31.12.2013

Pre rok 2012 bol nájomca povinný na nájomnou ročne poukázať mestskej časti sumu vo výške 58 255,33 €. Celkovo nájomca v roku 2012 uhradil sumu vo výške 68 309,26 €, čím mu v roku 2012 vznikol preplatok vo výške 10 055,93 €. Preplatok nájomcovi vrátený nebol, t. j. tento je potrebné započítať na splatné nájomné za rok 2013.

Nakoľko znížené nájomné bolo časovo korigované nájomca dňa 18.09.2013 požiadal o doriešenie existujúceho stavu, a to iné využitie predmetu nájmu alebo ukončenie existujúceho nájomného vzťahu. Podanie je evidované pod podacím číslom 8716/2013.  Žiadosť nájomcu bola predložená na rokovanie finančnej komisie dňa 09.10.2013. Na základe záveru prijatého finančnou komisiou predložil nájomca dňa 10.10.2013 vyčíslenie „výšky nájmu, ktorý je schopný platiť“; nájomca po zhodnotení prevádzkových nákladov uviedol sumu 2 000,00 €. Toto podanie je evidované pod číslom spisu 404/2013. Aj tento materiál bol predložený k prerokovaniu finančnej komisií konanej dňa 20.11.2013. Po prerokovaní predloženého materiálu finančná komisia odporučila:
a)	zníženie nájmu na sumu 2 000,00 € mesačne
b)	na dobu od 01.01.2014 do 30.06.2014
c)	v Nájomnej zmluve upraviť výpoveď, a to možnosť prenajímateľa vypovedať Nájomnú zmluvu bez udania dôvodu s dvojtýždňovou výpovednou lehotou
d)	hľadať nového nájomcu.

Na základe záveru prijatého finančnou komisiou znížené nájomné by mesačne predstavovalo výšku 2 000,00 € (ročný nájom predstavuje 24.000,00 €). Nájomcovi by sa aj naďalej ponechala možnosť vecného plnenia vo výške 10% z ročného nájomného, t. j. vecné plnenie v celkovej sume 2 400,00 € po ich preukázaní a predchádzajúcom prerokovaní s mestskou časťou. Predmetná úľava na nájomnom je poskytovaná s časovým obmedzením, a to od 01.12.2013 do 30.06.2014, s cieľom v tomto období vyhlásiť verejnú obchodnú súťaž k prenajatiu spoločenského domu VERNOSŤ. Vzhľadom ku skutočnosti, že Dodatok č. 5, ktorý riešil zníženie nájmu, bol prijatý s časovým obmedzením do 30.11.2013, je potrebné prijať nový dodatok v poradí č. 6, a to so spätnou účinnosťou od 01.12.2013, keďže nájomca nedisponuje dostatočnými finančnými prostriedkami z dôvodu druhotnej platobnej neschopnosti.